《渑池驿舍用苑极之郎中韵》
宋代·刘铎

惯从鞍马作生涯，宿处依依认是家。炉火相看衣袖暖，盘餐未办驿厨哗。

淹留岁月头如雪，汩没风尘眼更花。永夜如何得消遣，新诗吟罢自煎茶。

作者简介：刘鄂，字国相，泰和（今属江西）人。尝应诏上书论时事，又作《边防龟鉴》七十卷。孝宗隆兴元年（一一六三）王佐知吉州时，曾荐之朝，得旨免解。事见清雍正《江西通志》卷七六。